Q-CON พุ่งกระฉูด 24.59% หลังแจ้งงบฯ Q3/60 พลิกมีกำไร 30.42 ลบ.
Q-CON พุ่งกระฉูด 24.59% หลังแจ้งงบฯ Q3/60 พลิกมีกำไร 30.42 ลบ. โดย ณ เวลา 10.13 น. อยู่ที่ระดับ 7.60 บาท บวก 1.50 บาท หรือ 24.59% ด้วยมูลค่าซื้อขาย 32.99 ล้านบาท
1 พ.ย. 2560

ผู้สื่อข่าวรายงานว่า บริษัท ควอลิตี้คอนสตรัคชั่นโปรดัคส์ จำกัด (มหาชน) หรือ Q-CON ณ เวลา 10.13 น. อยู่ที่ระดับ 7.60 บาท บวก 1.50 บาท หรือ 24.59% ด้วยมูลค่าซื้อขาย 32.99 ล้านบาท คาดเก็งกำไรหลังงบฯ Q3/60 พลิกมีกำไร

บริษัทแจ้งงบไตรมาส 3 สิ้นสุดวันที่ 30 กันยายน 2560 พลิกมีกำไรสุทธิ 30.42 ล้านบาท เทียบกับช่วงเดียวกันของปีก่อนที่ขาดทุนสุทธิ 32.42 ล้านบาท ส่วนงวด 9 เดือน พลิกมีกำไรสุทธิ 9.36 ล้านบาท เทียบกับช่วงเดียวกันของปีก่อนที่ขาดทุนสุทธิ 371.06 ล้านบาท

โดยผลการดำเนินงานพลิกมีกำไรสาเหตุหลักเนื่องจากรายได้จากการขายเพิ่มขึ้นจากปีก่อนร้อยละ 37 ตามปริมาณการขายและราคาขายที่เพิ่มขึ้น โดยอัตรากำไรขั้นต้นไตรมาส 3 ปี 2560 อยู่ที่ร้อยละ 18 และไตรมาส 3 ปี 2559 อยู่ที่ร้อยละ 8 ส่งผลให้อัตรากำไรขั้นต้นของบริษัทเพิ่มขึ้นร้อยละ10 เมื่อเทียบกับปีก่อน
 